เป็นเเผลหนังหุ้มปลาย ผมไม่ไว้ จะไปพบเเพทย์ควร บอกว่าหยังไงครับ ผมอายไม่กลัาไปพบเเพทย์. เเต่มัมเป็นเยอะๆขึ้นมามากเลย
สวัสดีค่ะแผลที่หนังหุ้มปลายอวัยวะเพศอาจเกิดจากการที่ไปถูไถบ่อยๆเช่นการมีเพศสัมพันธ์ ซึ่งอาจทำให้มีการถลอกหรือการอักเสบหรือติดเชื้อขี้นมาได้ง่าย การวินิจฉัยอื่นๆที่เป็นไปได้เช่นมีแผลจากโรคติดต่อทางเพศสัมพันธ์เช่น ซิฟิลิซ หนองใน แผลริมอ่อน เริมหรือหูดหงอนไก่ เป็นต้นการดูแลตัวเองเบื้องต้น งดการทำกิจกรรมทางเพศหรือการช่วยตัวเองไปก่อนจนกว่าแผลจะสมานกันดี ใช้น้ำเปล่าสะอาดล้างทำความสะอาดอวัยวะเพศ ไม่ใช้สบู่ไปถูตรงๆ ใส่เสื้อผ้าที่ระบายอากาศดี ไม่ให้เกิดความอับชื้น แผลขนาดเล็กหรือรอยถลอกส่วนใหญ่มักจะค่อยๆสมานกันเองได้ ถ้าแผลขนาดใหญ่ดูมีการติดเชื้อควรได้รับยาฆ่าเชื้อและยาแก้อักเสบที่ไม่ใช่สเตียรอยด์ร่วมด้วยควรไปพบแพทย์หากแผลมีขนาดใหญ่ เจ็บปวดมาก มีเลือดหรือหนองไหลจากแผล มีไข้ เนื่องจากอาจเป็นสัญญาณของการติดเชื้อรุนแรง ควรได้รับยาฆ่าเชื้อ ไม่ต้องกลัวหรืออายนะคะ เพราะถ้าปล่อยไว้จนโรคเป็นมาก ลุกลาม จะยิ่งรักษาได้ยากขึ้นค่ะ